Ingeborga Dapkūnaitė

She ben-aghteyr theater as fillym Litaanagh ee Ingeborga Dapkūnaitė (; ruggit er 20 Jerrey Geuree 1963) ta cloie ayns filmyn Rooshagh er y chooid smoo. She cosneyder Aundyr Nika ayns 1994 v'ee son y Ven-aghteyr Share.

Seihll aeg
Va Dapkūnaitė ruggit ayns Vilnius, y Litaan. She diploamagh va'n ayr eck as she emshyr-oayllee va'n voir eck. Feie ram bleeantyn, ren e paarantyn obbraghey ayns Moscow, as cha vaik ee ad agh er ny laaghyn seyrey nyn lomarcan. Dreill e shennphaarantyn, naim as naunt, kialleyderyn ayns bing chiaullee theateragh, arrey urree tra nagh row e paarantyn mygeayrt-e-mooee.

Tra v'ee kiare bleeaney d'eash, chloie ee er yn ardan 'sy chiaulldramey Madam Butterfly liorish Giacomo Puccini as e shennvoir, reagheyder heater kiaulldramey Vilnius jeeaghyn urree. Lurg e chied chloie kiauldramey, cha row mooarane anaase eck 'sy chloie as s'cosoylagh dy beagh coorse bea eck 'sy spoyrt; ren ee cloie skyrrey-figgyr as bluckan bascaidagh, spoyrt ta feer chadjin 'sy Litaan. Dirree ee ass Colleish Chiaull as Theater y Litaan fo Jonas Vaitkus ayns 1985 as hie ee stiagh ayns Theater Drama Steat Kaunas.

Bea phersoonagh
Ta Dapkūnaitė er ny ve poosit tree keayrtyn. She yn aghteyr Litaanagh, Arūnas Sakalauskas, va'n cheid 'er sheshee eck. Lurg shen, phoose ee rish y stiureyder Goaldagh Simon Stokes, agh v'ad scarrit voish y cheilley ayns 2009. She Dmitry Yampolsky, leighder as delleyder Rooshagh, va'n trass fer sheshee eck. Ren ad scarrey voish y cheilley ayns 2017.

Ayns 2022, dooyrt Dapkūnaitė dy row ee shassoo jeeragh noi'n ruegys Rooshagh er yn Ookraan as daag ee yn Roosh.

Imraaghyn

Kianglaghyn magh

Ronney:Ruggyryn 'sy vlein 1963
Ronney:Feallee vio
Ronney:Feallee ass Vilnius
Ronney:Aghteyryn fillym bwoirrin Soveidjagh
Ronney:Aghteyryn çhellveeish bwoirrin Soveidjagh
Ronney:Aghteyryn fillym bwoirrin Litaanagh
Ronney:Aghteyryn çhellveeish bwoirrin Litaanagh
Ronney:Aghteyryn ardan bwoirrin Litaanagh
Ronney:Aghteyryn fillym bwoirrin Rooshagh
Ronney:Aghteyryn çhellveeish bwoirrin Rooshagh
Ronney:Çhebbeyderyn çhellveeish bwoirrin Rooshagh
Ronney:Çhebbeyderyn çhellveeish bwoirrin Litaanagh
Ronney:Sheerloayreyderyn Rooshagh noi'n ruegys Rooshagh er yn Ookraan